Georg Wetberg

Georg Wetberg (ka Jürgen Wetberg või Wettberg, Wedberg, Wedbergk, Wetberch) oli Saare-Lääne toomhärra, keda 1498. aastal on mainitud Saare-Lääne toompraostina.

Georg Wetberg pärines 15. sajandil Liivimaale asunud Wettbergide suguvõsa harust. Tema sugulane oli Saare-Lääne piiskop Peter Wetberg (1471–1491) ning teine sugulane Johann Wetberg oli samas toomdekaan. 1481. aastal immatrikuleeriti Georgius Witberch Liivimaalt Rostocki ülikooli, tõenäoliselt oli tegemist hilisema toompraostiga.http://matrikel.uni-rostock.de/id/100018270 1485. aastal immatrikuleeriti ta Erfursis, 1489. aastal Leipzigis, kust ta 1490. aastal sai bakalaureusekraadi, ning seejärel jätkas ta õpinguid magistrikraadi omandamiseks Magdeburgis. 1498. aastal oli ta Bolognas Saare-Lääne toompraostina. Georg Wetberg võis olla toompraost ka 1501. aasta Liivimaa maapäeval, kuid seal osalenud Saare-Lääne praosti nime pole mainitud.Leonid Arbusow vanem. Livlands Geistlichkeit, Teil 2, lk 138; Teil 4, lk 235. Hilisemate teadete kohaselt olevat ta olnud Saare-Lääne piiskopiga tülis ning lahkunud Liivimaalt Rooma.Herzog Albrecht von Preussen und Livland (1534–1540), Nr. 687. Alates 1505. aastast on Saare-Lääne toompraostina mainitud Johannes de Loeni.

Vaata ka
Wettberg

Viited

Kategooria:Saare-Lääne toomhärrad
Kategooria:Sündinud 15. sajandil
Kategooria:Surnud 16. sajandil
Kategooria:Läänemaa stiftifoogtid
Kategooria:Saare-Lääne toompraostid